kardosdrur/scandi-wiki huggingface dataset:
Milits

En milits er en organisation af borgere der skal yde forsvar, fungere som beredskab eller som en paramilitær tjeneste.

Der er flere forskellige definitioner på en milits:

Officielle militære reservestyrker, som for eksempel hjemmeværnet eller USA's nationalgarde
Nationale politistyrker i Rusland og tidligere sovjetstater: Militsija
Den våbenføre del af en stats befolkning
En privat, ikke-statslig styrke, der organiseres efter eget initiativ, ikke nødvendigvis støttet af den stat den eksisterer i. Eksempel: Hizbollahmilitsen

En milits adskiller sig fra den regulære hær, eller kan sågar være modstander til denne, for eksempel for at modvirke et militærkup. I mange tilfælde er militsens rolle, eller selve eksistensen af en milits, kontroversiel.

Borgervæbningen 
Borgervæbningen var militært organiserede korps bestående af borgere og ikke af professionelt uddannede soldater. I Danmark bestod borgervæbningen af købstædernes våbenføre mænd.

Borgervæbninger kendes i Danmark fra 1500-tallet og var beregnet til at deltage i det lokale forsvar, men kunne også anvendes som supplement til det nationale. Ordningen svandt hen i løbet af 1700-tallet, men blev genoprettet i 1801 som en borgerlig pendant til landeværnet, der bestod af udskrevne bønder. I København samledes i 1808 flere frivillige korps i Københavns Borgervæbning. Omkring 1840 udgjorde borgervæbningen ca. 10.000 mand. Ordningen ophævedes for købstædernes vedkommende i 1873 og for Københavns vedkommende ved forsvarsordningen af 1909.

Landeværn 

Landeværnet var et middelalderligt lokalforsvar. Ud over pligten til at følge kongen på hærtogt ud af landet, leding, fandtes i middelalderen en pligt til at deltage i lokalforsvaret i tilfælde af fjendtligt angreb. Denne pligt kendes både i Danmark og i det øvrige Europa og gjaldt alle våbenføre, som måtte møde "mand af hus". Alarmering kunne foregå ved bavn og brand, idet man, når fjenden var set af en strandvagt, tændte bavn, en vedstabel e.l., på højdedrag og sendte vidjebrand rundt. Mens kongen ofte gav fritagelse for leding og andre offentlige ydelser, fritoges ingen for landeværn, og forsømmelse straffedes på livet. I 1428 udtalte det sjællandske landsting: "Da kunne vi ikke finde rettere efter gammel sædvane og ret, som tidligere har været gældende i landet, end at hvis fjenden kommer til landet, og bavn brænder, og vidjebrand går, og nogen, som både har lovlig alder og er våbenfør, sidder hjemme, så bør han hænge ved sin egen bjælke".

Se også 
 Landmilitsen

Militære enheder
Deutschland Tour 2007

Deutschland Tour 2007 var den 31 udgave af Deutschland Tour og blev afholdt den 10. til 18. august i Tyskland og Østrig.

Løbet startede i Saarbrücken for at markere Saarlands 50-års jubilæum som tysk delstat. Traditionen tro fortsatte løbet ind i Østrig. Rytterne tilbagelagte 1 292.5 km før mål i Hannover den 18. august.

I tillæg til ProTour-holdene, var tre "wild card"-hold inviteret; Team Volksbank fra Østrig, Team Wiesenhof Felt fra Tyskland og Skil-Shimano fra Holland. Schweiz-kasakhiske Astana deltog ikke efter alle dopingskandalerne i denne sæson.

Jens Voigt fra Team CSC forsvarede sejren fra 2006 og blev løbets store vinder sammen med den unge Gerald Ciolek fra T-Mobile som tog tre etapesejre.

Etaperne

1. etape: Saarbrücken – Saarbrücken, 183,7 km 
10-08-2007

2. etape: Bretten, 42,2 km (holdtidskørsel) 
11-08-2007

3. etape: Pforzheim – Offenburg, 181,8 km 
12-08-2007

4. etape: Singen – Sonthofen, 183,8 km 
13-08-2007

5. etape: Sonthofen – Sölden, 157,6 km 
14-08-2007

6. etape: Längenfeld – Kufstein, 175 km 
15-08-2007

7. etape: Kufstein – Regensburg, 192,2 km 
16-08-2007

8. etape: Fürth, 33,1 km (enkeltstart) 
17-08-2007

9. etape: Einbeck – Hannover, 143,1 km 
18-08-2007

Trøjernes fordeling igennem løbet

Resultater

Sammenlagt

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 

UCI ProTour 2007
2007
Deutschland Tour

Deutschland Tour er det største cykelløb i Tyskland. Før blev løbet holdt i maj/juni, men i 2005 blev løbet flyttet til august af UCI ProTour.

Løbet blev første gang arrangeret i 1911, men har haft mange navne gennem historien, ligesom der har været kortere og længere perioder, hvor løbet ikke har været arrangeret.

Efter at løbet ikke var blevet afholdt siden 2008, planlagde Bund Deutscher Radfahrer i 2016 at genoptage løbet og blev i 2018 kørt for første gang i 10 år.

Vinderne

Referencer

Eksterne henvisninger 

 Officielle hjemmside 

 
Etableret i 1911
Joker Icopal

Joker Icopal var et norsk professionelt cykelhold. Det blev dannet i 2005, og var ejet af sponsorfirmaet Interspons AS. Holdet lukkede efter 2020-sæsonen.

Holdets var sammen med Team Sparebanken Vest det eneste norske prohold, og de deltog sammen med de andre kontinentalhold i UCI Europe Tour.

Et af målene var at udvikle norske ryttere for de store ProTour-hold. Det har da også lykkedes, for til 2008-sæsonen sendte det daværende Maxbo – Bianchi 2 ryttere op i Pro Touren: Gabriel Rasch til Crédit Agricole og Edvald Boasson Hagen til Team High Road.

Rytterne

2007

2008

2009

2010

2013

2014

2015

2016

2017

Eksterne links 
 Officielle hjemmeside 

Ophørte cykelhold fra Norge
Etableret i 2005
Ophørt i 2020
Team Coop-Repsol

Team Coop-Repsol er et norsk cykelhold, der blev dannet ud fra CK Bjørgvin i Bergen, og er registreret som et kontinentalt-hold hos det Internationale cykelforbund (UCI). Holdet er et af to norske kontinental-hold i 2022.

Lukningstruet i 2022 
Holdets hovedsponsor, Coop, meddelte at de fra udgangen af 2022 vil stoppe deres sponsorat, og at holdet fra august 2022 akut søgte efter nye samarbejdspartnere. Da det ikke lykkedes blev det besluttet at lukke holdet efter den 4. september 2022 hvor holdet skulle køre den norske Uno-X-weekend. I starten blev det så meddelt at holdet alligevel ville overleve, da det lykkedes at skaffe finansiering. Ny navnesponsor blev energiselskabet Repsol, som gik sammen med Coop.

Holdet

2023

2022

Sejre

2018

Sejre

Referencer

Eksterne henvisninger 

 
 
 
 

Cykelhold fra Norge
Etableret i 2004
Sandnes
Sadr City

Sadr City (, Madinat aṣ-Ṣadr) er en bydel i Baghdad, Irak. Bydelen blev bygget i  på foranledning af den daværende premierminister Abdul Karim Qassim. Senere fik den uofficielt navnet Sadr City efter den nu afdøde shiamuslimske leder Mohammad Mohammad Sadeq al-Sadr. Siden koalitionen af villige landes besættelse af landet startede i 2003 har bydelen været skueplads for kampe mellem koalitionsstyrkerne og forskellige irakiske militser. Sadr City er en af Baghdads ni administrative distrikter. Sadr City har  indbyggere.

Referencer

Eksterne henvisninger 

Byer i Irak
Birger Peitersen

Birger Bloch Peitersen (født 7. marts 1945) er en dansk fodboldekspert, der tidligere har trænet Brøndby IF. Han er i dag ansat ved Institut for Idræt ved Københavns Universitet.

Peitersen blev i 1972 uddannet i idræt og historie ved Københavns Universitet. Han blev derefter idrætskonsulent i Zambia. I 1975 blev han gymnasielærer ved Rungsted Statsskole, inden han i 1981 kom til Danmarks Højskole for Legemsøvelser (det nuværende Institut for Idræt).

Som spiller spillede Peitersen for Skovbakken IK i 2. division. I 1978 fik han sit første job som træner for Helsingør IF, et job han havde, indtil han begyndte på Danmarks Højskole for Legemsøvelser. Fra 1985-1988 var han landstræner for Danmarks kvindelandshold. I 1987 blev han tilmed træner for Brøndby IF, da Ebbe Skovdahl tog til SL Benfica, og vandt det danske mesterskab samme år. Han havde jobbet i Brøndby sideløbende med kvindelandsholdet, men stoppede da Skovdahl året efter kom hjem igen.

Siden 1984 har han været ekspert på flere kanaler i fjernsynet bl.a. DR, TV3 og Kanal 5.

Klubber som træner 
 1978-1981: Helsingør IF
 1985-1988: Danmarks damelandshold
 1987-1988: Brøndby IF

Eksterne henvisninger 
 

Fodboldtrænere fra Danmark
Fodboldtrænere fra Brøndby IF
Fodboldspillere fra IK Skovbakken
Gymnasielærere fra Danmark
Trænere for Danmarks kvindefodboldlandshold
Jay Garner

Jay Montgomery Garner (født 15. april 1938) er pensioneret general fra United States Army. Han blev i 2003, efter invasionen af Irak, udpeget som leder af koalitionens styre i Irak, men blev kort efter erstattet på posten af L. Paul Bremer.

Militærfolk fra USA
Fjodor Nikolajevitj Jurtjikhin

Fjodor Nikolajevitj Jurtjikhin (På russisk: Фёдор Николаевич Юрчихин) (født 3. januar 1959 i Batumi i Georgien) er en kosmonaut hos RSC Energija . Han er gift med Larisa Anatoljevna Jurtjikhina med hvilken han har to døtre. Jurtjikhin er af græsk afstamning og begge hans forældre bor i Grækenland.

Uddannelse 
Efter at have taget sin studentereksamen in Batumi i 1976 startede han på Moskvas Institut for luftfart hvor han tog en uddannelse som maskiningeniør med speciale i fly. Han blev færdig i 1983. I 2001 blev han færdig med en PhD i økonomi.

Karriere 
Efter universitetet fik Jurtjikhin arbejde hos Energija hvor han var fra 1983 til 1997. Han steg i graderne fra sin startposition som kontrollør i kontrolcenteret til ingeniør, overingeniør og til sidst ledende ingeniør for samarbejdet mellem Mir og rumfærgen.

I august 1997 blev Jurtjikhin optaget som kosmonautkandidat. Han blev valgt og fra januar 1998 til november 1999 gennemførte han grundtræningen. I januar 2000 startede Jurtjikhin i gruppen, der trænede til at blive sendt op til ISS.

7. oktober 2002 blev Jurtjikhin sendt op på sin første rumflyvning da han var med om bord på rumfærgen Atlantis på STS-112 missionen. Missionens mål var at udbygge skelettet på ISS. Dette krævede tre rumvandringer i løbet af turen. Jurtjikhin deltog dog ikke i nogen af dem. På denne mission tilbragte Jurtjikhin i alt 10 dage 19 timer og 58 minutter i rummet.

I 2007 deltog Jurtjikhin i sin anden rumflyvning da han blev udvalgt til at være en del af ekspedition 15 til ISS. Han blev opsendt 7. april fra Bajkonur-kosmodromen om bord på Sojuz TMA-10 ssammen med Oleg Kotov og rumturisten Charles Simonyi. 30. maj udførte Jurtjikhin og Kotov en 5 timer og 25 minutter rumvandring for at installere paneler, der skal beskytte ISS mod rumskrot. Denne rumvandring var Jurtjikhins første.

Kilder 
 Biografi fra NASA  
 Spacefacts biografi af Fjodor Jurtjikhin  

Kosmonauter fra Rusland
Iyad Allawi

Dr. Iyad Allawi (arabisk: إياد علاوي transliteration: Iyād `Allāwī), kan også skrives Ayad Allawi, (født 1945) er en irakisk politiker, og var premierminister i den midlertidige irakiske regering frem til valget i 2005. Allawi var en prominent politisk aktivist der levede i eksil i næsten 30 år. Han er politisk sekulær Shiamuslim. Han blev medlem af det Irakiske Regerende Råd der blev dannet af koalitionen af villige lande efter invasionen af Irak i 2003. Han blev Iraks første statsoverhoved siden Saddam Hussein da rådet opløstes 1. juni 2004, og valgt som premierminister af den irakiske overgangsregering. Hans periode som premierminister sluttede 7. april 2005 efter lederen af det islamiske Dawa-parti Ibrahim al-Jaafari blev valgt til posten af den nyvalgte irakiske nationalforsamling.

Allawi er tidligere medlem af Saddam Husseins Ba'ath parti. Allawi boede halvdelen af sit liv i Storbritannien af sikkerhedsårsager. Han overlevede et attentatforsøg 20. april 2005.

Referencer

Eksterne henvisninger 

Politikere fra Irak
George William Casey Jr.

George William Casey, Jr. (født 21. juli 1948) er en pensioneret general i den amerikanske hær og stabschef for samme. General Casey er tidligere leder af USA's tropper i Irak. Han blev udnævnt til USA's 36. stabschef 8. februar 2007, og overgav 10. januar sin kommando i Irak til general David Petraeus.

Militærfolk fra USA
Anzoátegui

Anzoátegui er en af Venezuelas 23 delstater (estados). Dens hovedstad hedder Barcelona. Delstaten er kendt for sine strande, eller rettere sagt sin strand, da hele kysten der strækker sig over ca. 100 km er en stor sandstrand.

Historie 
Anzoátegui er opkaldt efter en af heltene i den venezuelanske uafhængighedskrig, José Antonio Anzoátegui (1789-1819), der blev født i delstatens hovedstad, Barcelona. Delstaten fik først sit endelige navn i 1909 efter en del ændringer i den territoriale opdeling af Venezuela gennem det 19. århundrede.

Geografi 
Anzoátegui er beliggende i Venezuelas nord-øst-region ud til det Caribiske Hav. Den har et areal på 43.300km², hvilket svarer til ca. 4,7% af landets samlede areal.

Delstaten er underinddelt i 21 kommuner (municipios).

Økonomi 
Hovedindtægtskilden i Anzoátegui er olie, men også fiskeri, landbrug og turisme har en vis betydning. En af latinamerikas største olieraffinaderier, "Complejo Petroquímico de Jose" er beliggende i delstaten.

Turistattraktioner 
Delstaten huser (sammen med Sucre) Mochima Nationalpark (Parque National de Mochima), som er et øområde, bestående af 32 øer, ud for kysten mellem de to større byer Puerto la Cruz og Cumaná, imellem hvilke der er ca. 50 km.

Udover parken er strandene og spaene samt få museer, kulturhuse og gallerier de mest seværdige.

Eksterne henvisninger 

Delstater i Venezuela
Jedi Mind Tricks

Jedi Mind Tricks blev dannet i Philadelphia i 1996 af produceren og dj'en Stoupe ("The Enemy of Mankind") og rapperne Vinnie Paz (Ikon the Verbal Hollogram) og Jus Allah. Jus Allah forlod gruppen efter udgivelsen af 'Violent By Design' i 2000. Gruppenavnet refererer til den mentale styrke hos Star Wars' jedi-riddere.

Gruppen debuterede i 1996 med EP'en 'Amber Probe' bl.a med numrene 'Psycho-Social, Chemical, Biological & Electro Magnetic Manipulation' fra 1997.

I 2000 udsendte gruppen Violent By Design, der blev det sidste med Jus Allah. På dette album sprang Vincenzo Luvineri ud som Muslim.

Deres næste album fra 2003, hed 'Visions of Gandhi.

Jedi Mind Tricks udgav senest albummet Servants In Heaven, Kings In Hell, der bl.a. som bød på et samarbejde med RA the Rugged Man på Vietnam-fortællingen Uncommon Valor: A Vietnam Story.

Udover at være en del af Jedi Mind Tricks er Vincenzo Luvineri også en del af gruppen Army of the Pharaohs, der bl.a. består af Chief Kamachi, Celph Titled og Apathy.

Udgivne album 
The Psycho-Social, Chemical, Biological, and Electro-Magnetic Manipulation of Human Consciousness (1997)
Violent by Design (2000)
Visions of Ghandi (2003)
Legacy of Blood (2004)
Servants in Heaven, Kings in Hell (2007)
History of violence (2008)
Violence Begets Violence (2011)

Ekstern henvisning 
– Officielt Site

Referencer 
 Jedi Mind Tricks  på DRs musikleksikon

Fra DR's Musikleksikon
Hiphopgrupper fra USA
Vinnie Paz

'Vincenzo Luvineri med kunstnernavnet Vinnie Paz er en amerikansk rapper, også kendt som Ikon the Verbal Hologram. Han er medlem af hiphopgruppen Jedi Mind Tricks sammen med produceren Stoupe. Har taget navn efter den 5-dobbelte verdensmester bokser Vinny Paz og er en del af hiphopgruppen Army of the Pharaohs der udgav albummet The Torture Papers marts 2006.

Alias 
Vincent Laviner har utallige alias, bl.a.:
Louis Dogs, Ikon the Hologram, The Pazmanian Devil (også bokseren Vinny Paz' tilnavn).

Lyrik 
"Vinnie Paz skriver om religion, rumvæsener, politik, historie og professionel wrestling, og leverer teksterne med et rungende brøl, der er en plyndrende viking værdig."

Diskografi 
Har bl.a. udgivet 12'eren Raw Is War og med Jedi Mind Tricks, Servants in Heaven, Kings in Hell (19. september 2006)

Religion 
Vinnie er født romersk katolik, ligesom største delen af syd Philadelphia. Selv om hans familie praktiserede katolicisme, følte Vinnie sig altid sky overfor religion. I high school, havde han en god ven, som var muslim og han besøgte sin vens husstand tit. Paz's særlige vens far begyndte at undervise Paz om koranen. Som voksen konverterede han gradvist til shia-islam og er stadigvæk muslim. I et interview med Jason Goos, udtalte Paz.
“Growing up yeah, jeg er italiensk og er fra Philly og min familie er naturligvis romersk-katolske. Religion og spiritualitet er mærkelige ting, ya know? De fleste mennesker vokser bare op og accepterer propagandaen, at deres forældre pressede dem. Kristne familier producerer kristne børn, jødiske familier producerer jødiske børn, osv. Der er ikke mange mennesker der bryder strømmen. Jeg følte bare aldrig forbindelse med katolicisme eller kristendom generelt. Jeg brugte en masse tid i high school hos min kammerat Arif og han kom fra en muslimsk familie. Jeg lærte en masse fra hans familie og blev interesseret i islam igennem dem”

Referencer

Eksterne henvisninger 

 
 
 

Rappere fra USA
Tjek fødselsår
Stoupe the Enemy of Mankind

Kevin Z. Baldwin, bedre kendt som Stoupe the Enemy of Mankind, eller blot Stoupe, er producer & DJ i hiphopgruppen Jedi Mind Tricks.
Stoupe har hovedsageligt produceret for Jedi Mind Tricks, men også folk som Canibus og 7L & Esoteric – og har gennem Jedi Mind Tricks arbejdet med promonente navne som Kool G Rap, Ras Kass, Non Phixion, Killah Priest, Sean P., GZA (fra Wu-Tang Clan), etc.

Har bl.a. produceret følgende albums:
 The Psycho-Social, Chemical, Biological, and Electro-Magnetic Manipulation of Human Consciousness (1997)
 Violent by Design (2000)
 Visions of Ghandi (2003)
 Legacy of Blood (2004)
 Servants in Heaven, Kings in Hell (2007)

Eksterne henvisninger 
 

Musikere fra USA
Tjek fødselsår
Dj's fra USA
Lisbet Knudsen

Lisbet Knudsen (født 1949) er en dansk digter og novelleforfatter.

Værker 
 en lidt trist jordklodebog om det enkle & overvældende. Digte. Borgen 1972. (Debut).
 Tobias med sølvfløjten. Sommersko 1973.
 Afbrydelser. Digte. Borgen 1981.
 Men pludselig. Prosaforløb. Vindrose 1987.

Digtere fra Danmark
Novelleforfattere fra Danmark
Dansksprogede forfattere fra Danmark
David Garibaldi

David Garibaldi (født 4. november 1946) er en amerikansk trommeslager, komponist og forfatter. Han er mest kendt for at være trommeslager i bandet Tower of Power.

Biografi 
Garibaldi er født i Oakland i Californien og voksede op øst for San Francisco. Han var meget fascineret af trommer og begyndte selv at spille som 10-årig. Hans forældre købte det første trommesæt til ham, da han gik i High School og derfra blev han kun bedre og bedre.

Som 17-årig (i 1966) begyndte Garibaldi sin professionelle karriere. Vietnamkrigen kom dog som en hindring og han blev indkaldt til militæret, hvor han dog kom i United States Air Force og blev medlem af det 724. United States Air Force Band. Efter han havde afsonet sin militærpligt, vendte han tilbage til Francisco Bay Area og i sommeren 1970 blev han medlem af Tower of Power.

Det var her Geribaldi blev en af de mest influerende trommeslagere i sin generation og blev kendt som en innovator inden for funk-tromme.

Karriere 
Geribaldi har udover sin rolle i Tower of Power arbejdet med bl.a. Patti Austin, Natalie Cole, Larry Carlton, Jermaine Jackson og Ray Obiedo. Hans deltagen i TOP har været fra 1970-1975, fra 1979-? og senest fra 1998 og fortsættende.

Garibaldi har lavet flere instruktionsbøger, bl.a. The Code of Funk, Future Sounds og Timbafunk.

Som komponist har han været mindre aktiv, men har blandt andet været medkomponist på What is Hip? fra Tower of Power.

Eksterne kilder og henvisninger
  Biografi mm. 
 Davids Blog

Medlemmer af Tower of Power
Trommeslagere fra USA
Personer fra Californien
Hymnologi

[[Fil:A Dictionary of Hymnology Vol. 1.pdf|thumb|A Dictionary of Hymnology Vol. 1. Bogen kan læses ved at klikke på linket.]]
Hymnologi (gr. hymnos: sang, kvad, lovsang, festsang) er læren om kirkesangens oprindelse, udformning og udvikling.

Uddybende kan hymnologien beskrives som udforskningen af salmesangen og den åndelige sang, salmebøgerne, salmedigterne og deres salmer: den historisk-biografiske del.

Desuden indeholder hymnologien også en principiel eller systematisk del der behandler salmernes teologiske indhold og poetiske form samt deres betydning og funktion i den kirkelige og gudstjenestelige sammenhæng.

Både den historiske og den principielle hymnologi indgår som et væsentligt element i enhver salmekommisions arbejde. Hymnologien arbejder udpræget tværfagligt med udgangspunkt i såvel teologi og kirkehistorie som litteratur- og musikvidenskab.

 Kilde og ekstern henvisning 
 "Hva er hymnologi?" , fra Nordhymn.com, Nordisk hymnologisk nettverk'' (tidligere 'Nordisk Institutt for Hymnologi') der befordrer tværfaglig forskning om salmen og den åndelige sang i de nordiske folks liv.

Praktisk teologi
Kirkehistorie
Kungälv

Kungälv er en by i Kungälvs kommun, Västra Götaland i Bohuslän. Det er Bohusläns sydligste by, grundlagt i 1612 som erstatning for 1100-talsbyen Konungahelle, senere Konghelle, som lå længere mod vest, måske hvor Ytterby ligger i dag. Kungälv er hovedbyen i Kungälvs kommune. Byen ligger ved Nordre älv hvor denne skiller sig fra Göta älv, og den deles af E6.

Kommunen har 38.257 indbyggere og et areal på 364 km². Byen har 21.100 indbyggere og er i dag en del af storbysområdet Stor-Göteborg. 

Konghelle/Kungälv, der indtil 1658 var norsk, blev flyttet af kong Christian 4. til Bagaholmen, nu Fästningsholmen ved Bohus fæstning. Siden har den ekspanderet vestover langs Västra gatan, som er kendt for sin godt bevarede småbybebyggelse. Byens moderne centrum kaldes i folkemunde Västra tullen, da det oprindelig lå ved bygrænsen mod vest. Byen har fortsat sin ekspansion vestover og er vokset sammen med stationsbyen Ytterby, som ligger ved Bohusbanan.

Omkring 1900 blev Kungälv styrket som centrum for de omkringliggende landkommuner med lenssygehus og gymnasium. Fra 1970'erne aftog Kungälvs rolle som skolecenter for nabokommunene.

Kungälvs industriepoke begyndte 1875 med et glasværk, som blev nedlagt i 1956. Göteborgs kexfabrik blev etableret i Kungälv 1888. Mellem 1909 og 1982 lavede ABC-fabrikerna (AB Bröderna Claesson) sportsutstyr, blandt andet skøjter.

Historie 
Konghelle var en af Norges vigtigste byer i middelalderen, sandsynligvis grundlagt i 1080. Islandske sagaskrivere i 1300-tallet regnede byen som købstad allerede i 900-tallet. Kong Sigurd Jorsalfar gjorde byen til residensstad da han vendte hjem i år 1111, en rolle byen havde indtil slutningen af 1150'erne. Byen lå 3 km vest for dagens by Kungälv i Bohuslän. I 1135 blev byen angrebet og brændt ned af venderne. Byen blev genopbygget og blev stående helt frem til svenskerne brændte den i 1612. Kong Christian 4. besluttede da, på grund af svenskernes stadige hærgen, at flytte byen nærmere Bohus fæstning til stedet, hvor den nuværende byen Kungälv ligger.

Udtalen af bynavnet lokalt er Kongell, en udtale som også svarer til skrivemåden i 1600-tallet. Efter flytningen i 1612 blev bynavnet oftest skrevet Kongelf, sandsynligvis fordi oprindelsen til navnet var glemt, og fordi udtalen gjorde at man misopfattede det som afledt af elven. Den nuværende skrivemåde blev taget i brug efter at Bohuslen blev afstået til Sverige i 1658.

Litteratur 
 Flo, Berit Synnøve. Det norske Båhuslen og Norges ukjente hovedstad Konghelle (Kungälv) : en historisk og kulturell oppdagelsesreise (Andresen & Butenschøn, 2005)
 Vigerust, Tore Hermundsson. Kastelle kloster i Konghelles jordegods ca 1160 – 1600 (Upublisert hovedoppgave i historie, våren 1991)
Tom Politzer

Tom E. Politzer er en amerikansk saxofonist, klarinetist og fløjtenist.

Biografi 
Tom Politzer blev født i Detroit, men opvoksede i Californien. Hans musiske baggrund er klassisk, da hans forældre holdt meget af opera. Derfor startede han med at spille klarinet som 10-årig og forbedrede sig kraftigt på dette instrument indtil han i sine High School-år skiftede instrument og genre og blev baritonsaxofonist i skolens jazz-band.

Karriere 
Politzer har spillet med flere forskellige kunstnere. I 2002 fik han rollen som første tenorsaxofonist i Tower of Power. Han siger selv om dette karriereskift at det var som en drøm, der blev til virkelighed.

Eksterne henvisninger 
 

Medlemmer af Tower of Power
Saxofonister fra USA